Document ID: /roh_data/filtered/swiss_laws_in_ROHinterleaved.jsonl.gz/23633

This text was translated from EN into Rumantsch Grischun.

The public prosecutor, the courts and, in minor cases, the police shall make an on-site inspection of all items, locations and processes that are important in assessing the circumstances but which are not immediately available as items of evidence. Every person concerned must tolerate the inspection and allow the participants the required access. If it is necessary to enter houses, dwellings or other premises that are not generally accessible, the authorities shall comply with the regulations applicable to the search of premises. A record shall be made of inspections by means of video or audio recordings, plans, drawings or descriptions, or by some other method. The director of proceedings may order that:a. other procedural acts be relocated to the place where the inspection is being carried out;b. the inspection is combined with a reconstruction of the criminal act or with a confrontation hearing; in such an event, the accused, the witnesses and the persons providing information are obliged to take part, subject to their right to remain silent.

La procura publica, las dretgiras ed, en cas simpels, la polizia inspecziuneschan al lieu objects, localitads ed andaments ch’èn impurtants per giuditgar ils fatgs, che na stattan però betg directamain a disposiziun sco objects da cumprova. Mintga persuna ha da tolerar l’inspecziun e da conceder l’access necessari als participants. Sch’i sto vegnir mess pe en chasas, en abitaziuns u en autras localitads che n’èn betg generalmain accessiblas, observan las autoritads las disposiziuns che valan per la perquisiziun da chasas. Cun agid da registraziuns visualas u sonoras, da plans, da dissegns u da descripziuns ubain en autra moda vegnan las inspecziuns documentadas per las actas. La direcziun da la procedura po ordinar che:a. auters acts processuals vegnian transferids al lieu da l’inspecziun;b. l’inspecziun vegnia colliada cun ina reconstrucziun dal malfatg u cun ina confruntaziun; en quest cas èn la persuna inculpada, las perditgas ed ils infurmaturs obligads da sa participar a questa inspecziun; lur dretgs da refusar da far deposiziuns restan resalvads.